CELEX: 32020D0962
Language: sk
Date: 2020-07-02 00:00:00
Title: Vykonávacie rozhodnutie Komisie (EÚ) 2020/962 z 2. júla 2020, ktorým sa mení vykonávacie rozhodnutie (EÚ) 2019/450, pokiaľ ide o uverejnenie odkazov na európske hodnotiace dokumenty pre určité stavebné výrobky (Text s významom pre EHP)

3.7.2020   
               
               
                  SK
               
               
                  Úradný vestník Európskej únie
               
               
                  L 211/19
               
            
         VYKONÁVACIE ROZHODNUTIE KOMISIE (EÚ) 2020/962
         z 2. júla 2020,
         ktorým sa mení vykonávacie rozhodnutie (EÚ) 2019/450, pokiaľ ide o uverejnenie odkazov na európske hodnotiace dokumenty pre určité stavebné výrobky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 22,
         keďže:
         
                     (1)
                  
                  
                     V súlade s nariadením (EÚ) č. 305/2011 majú orgány technického posudzovania používať metódy a kritériá uvedené v európskych hodnotiacich dokumentoch, na ktoré boli uverejnené odkazy v Úradnom vestníku Európskej únie, na posudzovanie parametrov stavebných výrobkov, na ktoré sa tieto dokumenty vzťahujú, pokiaľ ide o ich podstatné vlastnosti.
                  
               
                     (2)
                  
                  
                     Organizácia orgánov technického posudzovania po niekoľkých žiadostiach výrobcov o európske technické posúdenia v súlade s článkom 19 nariadenia (EÚ) č. 305/2011 vypracovala a prijala 19 európskych hodnotiacich dokumentov.
                  
               
                     (3)
                  
                  
                     Európske hodnotiace dokumenty vypracované a prijaté orgánmi technického posudzovania sa týkajú týchto stavebných výrobkov:
                     
                                 —
                              
                              
                                 hydroizolačná zostava na báze polymérnych membrán pre vnútorné a vonkajšie steny a podlahy mokrých oblastí a bazénov,
                              
                           
                                 —
                              
                              
                                 zostavy pre externé tepelnoizolačné kompozitné systémy s omietkami na monovrstvových alebo viacvrstvových stenách z dreva,
                              
                           
                                 —
                              
                              
                                 tepelná izolácia z voľnej minerálnej vlny (MW),
                              
                           
                                 —
                              
                              
                                 dosky z aglomerovaného prírodného korku pre použitie ako tepelná a akustická izolácia,
                              
                           
                                 —
                              
                              
                                 trojrozmerné trámové spojky,
                              
                           
                                 —
                              
                              
                                 skrutky a závitové tyče na použitie v drevených konštrukciách,
                              
                           
                                 —
                              
                              
                                 profilovaný hliníkový klinec na použitie v drevených konštrukciách,
                              
                           
                                 —
                              
                              
                                 konštrukčný drevený kompozitný výrobok: doska z dlhých triesok (LSL),
                              
                           
                                 —
                              
                              
                                 bodový konektor – rybinka z preglejky na krížové laminované drevo,
                              
                           
                                 —
                              
                              
                                 kompozitné nosníky a stĺpy na báze dreva,
                              
                           
                                 —
                              
                              
                                 priehradové nosníky na zvýšenie odolnosti proti pretláčaniu plochých dosiek alebo pätníkov a základových dosiek,
                              
                           
                                 —
                              
                              
                                 izolačný stavebný prvok pre murované steny,
                              
                           
                                 —
                              
                              
                                 vertikálny odstredivý regulátor prietoku zrážkových vôd,
                              
                           
                                 —
                              
                              
                                 gabionové koše, matrace a gabionové vrecia zo šesťuholníkových pravidelne vinutých sietí s vopred naneseným kovovým povlakom, s dodatočným organickým povlakom alebo bez neho,
                              
                           
                                 —
                              
                              
                                 plastové strešné šablóny vyrobené z recyklovaného plastu pre samonosnú alebo celoplošne podopieranú skladanú strešnú krytinu alebo obvodový plášť,
                              
                           
                                 —
                              
                              
                                 svetlík s lepeným alebo mechanicky upevneným krycím sklom,
                              
                           
                                 —
                              
                              
                                 pevné protipožiarne strešné okno,
                              
                           
                                 —
                              
                              
                                 upínací systém na spojenie prefabrikovaných betónových prvkov,
                              
                           
                                 —
                              
                              
                                 zvonka lepené kompozitné systémy s anorganickou matricou na spevnenie betónových a murovaných konštrukcií.
                              
                           
               
                     (4)
                  
                  
                     Zatiaľ čo európsky hodnotiaci dokument týkajúci sa trojrozmerných trámových spojok a európsky hodnotiaci dokument týkajúci sa kompozitných nosníkov a stĺpov na báze dreva boli vydané s cieľom nahradiť zodpovedajúce v minulosti používané usmernenia pre európske technické osvedčenie, európske hodnotiace dokumenty, ktoré vypracovala a prijala organizácia orgánov technického posudzovania pre 17 ostatných stavebných výrobkov, sa zakladajú výlučne na žiadostiach jednotlivých výrobcov o európske technické posúdenia.
                  
               
                     (5)
                  
                  
                     Európske hodnotiace dokumenty vypracované a prijaté organizáciou orgánov technického posudzovania spĺňajú nároky, ktoré treba splniť v súvislosti so základnými požiadavkami na stavby, stanovenými v prílohe I k nariadeniu (EÚ) č. 305/2011. Odkazy na uvedené európske hodnotiace dokumenty je preto vhodné uverejniť v Úradnom vestníku Európskej únie.
                  
               
                     (6)
                  
                  
                     Zoznam odkazov na európske hodnotiace dokumenty bol uverejnený vykonávacím rozhodnutím Komisie (EÚ) 2019/450 (2). Z dôvodu jednoznačnosti by sa odkazy na nové európske hodnotiace dokumenty mali doplniť do uvedeného zoznamu.
                  
               
                     (7)
                  
                  
                     Vykonávacie rozhodnutie (EÚ) 2019/450 by sa preto malo zodpovedajúcim spôsobom zmeniť.
                  
               
                     (8)
                  
                  
                     S cieľom umožniť čo najskoršie používanie európskych hodnotiacich dokumentov by toto rozhodnutie malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Príloha k vykonávaciemu rozhodnutiu (EÚ) 2019/450 sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 2. júla 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 88, 4.4.2011, s. 5.
         
            (2)  Vykonávacie rozhodnutie Komisie (EÚ) 2019/450 z 19. marca 2019 o uverejnení európskych hodnotiacich dokumentov (EAD) pre stavebné výrobky vypracovaných na podporu nariadenia Európskeho parlamentu a Rady (EÚ) č. 305/2011 (Ú. v. EÚ L 77, 20.3.2019, s. 78).
      
      
         
            PRÍLOHA
            V prílohe k vykonávaciemu rozhodnutiu (EÚ) 2019/450 sa vkladajú tieto riadky podľa poradia referenčných čísiel:
            
                        030400-00-0605
                     
                     
                        Hydroizolačná zostava na báze polymérnych membrán pre vnútorné a vonkajšie steny a podlahy mokrých oblastí a bazénov
                     
                  
                        040465-00-0404
                     
                     
                        Zostavy pre externé tepelnoizolačné kompozitné systémy s omietkami na monovrstvových alebo viacvrstvových stenách z dreva
                     
                  
                        040729-00-1201
                     
                     
                        Tepelná izolácia z voľnej minerálnej vlny (MW)
                     
                  
                        041389-00-1201
                     
                     
                        Dosky z aglomerovaného prírodného korku pre použitie ako tepelná a akustická izolácia
                     
                  
                        130186-00-0603
                     
                     
                        Trojrozmerné trámové spojky
                        (nahrádzajúci technickú špecifikáciu „ETAG 015“)
                     
                  
                        130118-01-0603
                     
                     
                        Skrutky a závitové tyče na použitie v drevených konštrukciách
                        (nahrádzajúci EAD 130118-00-0603)
                     
                  
                        130287-00-0603
                     
                     
                        Profilovaný hliníkový klinec na použitie v drevených konštrukciách
                     
                  
                        130308-00-0304
                     
                     
                        Konštrukčný drevený kompozitný výrobok: doska z dlhých triesok (LSL)
                     
                  
                        130336-00-0603
                     
                     
                        Bodový konektor – rybinka z preglejky na krížové laminované drevo
                     
                  
                        130367-00-0304
                     
                     
                        Kompozitné nosníky a stĺpy na báze dreva
                        (nahrádzajúci technickú špecifikáciu „ETAG 011“)
                     
                  
                        160055-00-0301
                     
                     
                        Priehradové nosníky na zvýšenie odolnosti proti pretláčaniu plochých dosiek alebo pätníkov a základových dosiek
                     
                  
                        170011-00-0305
                     
                     
                        Izolačný stavebný prvok pre murované steny
                     
                  
                        180023-00-0704
                     
                     
                        Vertikálny odstredivý regulátor prietoku zrážkových vôd
                     
                  
                        200050-02-0102
                     
                     
                        Gabionové koše, matrace a gabionové vrecia zo šesťuholníkových pravidelne vinutých sietí s vopred naneseným kovovým povlakom, s dodatočným organickým povlakom alebo bez neho
                        (nahrádzajúci EAD 200050-01-0102)
                     
                  
                        220010-01-0402
                     
                     
                        Plastové strešné šablóny vyrobené z recyklovaného plastu pre samonosnú alebo celoplošne podopieranú skladanú strešnú krytinu alebo obvodový plášť
                        (nahrádzajúci EAD 220010-00-0402)
                     
                  
                        220062-00-0401
                     
                     
                        Svetlík s lepeným alebo mechanicky upevneným krycím sklom
                     
                  
                        220116-00-0401
                     
                     
                        Pevné protipožiarne strešné okno
                     
                  
                        332001-00-0602
                     
                     
                        Upínací systém na spojenie prefabrikovaných betónových prvkov
                     
                  
                        340275-00-0104
                     
                     
                        Zvonka lepené kompozitné systémy s anorganickou matricou na spevnenie betónových a murovaných konštrukcií